Black Sherif

**Mohammed Ismail Sherif Kwaku Frimpong** (wɔwoo no wɔ Sand 9, 2002)  a  ne dzin a ɔwɔ ndwomtow edwuma no mu nye Black Sherif yɛ Ghananyi a ofir Konongo.  Ɔbɛgye dzin wɔ no ndwom a woatow dzin  a ɔdze bae July 2021. Iyi dzii no ‘’ Second Sermon’’ n’ekyir wɔ Ayɛwoho 2021 mu. No mpagya baa wɔ 2022 mu wɔ no ndwom a ɔkɔr ekyir ‘’ Kwaku the Traveller,’’ ɔno na odzii nkan wɔ Ghana na Nigeria Apple Ndwomtow Charts do. (Noho sene no so hɔn a wɔahwɛ yɛ mpempem 27 wɔ YouTube do). ɔsanso dze no ndwomtow kuw bɔbɔɔ adze, The Villain I Never Was, wɔ ɔbɛsɛ 5, 2022.

## N’abrabɔ Ahyɛse Na Nwomasua
Mohammed Ismail Sherif wɔwoo no na wɔtsetsee no wɔ Konongo-Zongo a ɔwɔ Esuantse Mantɔw mu wɔ Ghana. Dɛ n’awofo ebien no nyinara yɛɛ edwuma ma wɔ amanadze no, ɔhyɛɛ ase nye no maame nua basia na n’ebusua tsetsen bi tsenaa ber odur mfe 10. no.

Sherif nyaa no mbofraber mu skuul wɔ Konongo Zongo Islamic Basic School na ekyir yi ɔkɔr Pinamang Educational Complex, hɔ owiee no mbofraber mu skuul. Ekyir yi owiee no nsɔwho skuul wɔ Kumasi Academy, nna ɔka Literary group (LG) a ɔhyɛ Esuafo nkabomkuw hɔ na onyaa ndwomtow na asaw mu ɔpɛ. Black Sheriff nye Italian sports ntarhyɛ bi a ne dzin nye ellesse enya nkabom. 

Owiee skuul wɔ University of Professional Studies (UPSA), Nna orusua adze wɔ Ghana Osuapɔn mu wɔ ɔbɛsɛ, 2022 mu.

## N’edwumasɛm
Black Sherif hyɛɛ n’edwuma ase wɔ 2019 mu a ɔdze no ndwom ‘’ Cry for Me’’ kɔtoo YouTube do. No ndwom kor a ɔdze bɔbɔɔ adze ahyɛase no ‘’ Money’’ wɔdze too gua wɔ Esusuowa Aketseaba 25, 2020 a ɔnye no ndwom sene bae. Wɔ Esusowa Aketseaba 2021 mu no, no ndwom kor ‘’ First Sermon’’ bɔbɔɔ adze ɔdze, ɔnam do nyaa etsiefo bebiree. Ndwom n’ekyir dze, Second Sermon,’’ ɔbɔbɔɔ adze wɔ Ayɛwoho mu na ɔnye Obibinyi ndwomtownyi Burna Boy yɛɛ ndwom no nsakyer mu. 

Black Sherif ne mpagya bae wɔ ɛbɔw 2022 mu a ɔdze no ndwom kor ‘’ Kwaku the Traveller,’’ a ɔbɛyɛɛ ndwom a odzii kan wɔ Ghanafo na Nigeriafo Apple Music Charts do na ɔbɛyɛɛ no ndwom ɔkɔ ekyir paa. ɔdze no ndwomtowkuw odzikan bɔbɔɔ adze, The Villian I Never Was , wɔ ɔberɛdzi mu no, ɔdze no ndwomtow ebien ‘’45’’ na ‘’Soja’’ bopiaa no.  

Black Sherif ayɛ ndwom pɛn ɔnye Sarkodie,Smallgod, Tory Lanez, Ardee, Bas, Stormzy, Amerado, DJ Breezy, Larry Gaaga na ndwomtowfo nkaa bi.  

Wɔ Dzifuu 2022 mu, wɔfrɛɛ Black Sherif ne dzin ‘’Up Now’’ a ɔyɛ ndwomtow edwumakuw Audiomack dzii dɛm dwuma no. ’’Minyaa Audiomack fir ber a mowɔ nsɔwdo,’’ Black Sherif kaa Iyi kyerɛɛ Audiomack. ‘’ iyi yɛ ndwomtow akwanya a midzii kan dze dzii dwuma na mekakyerɛɛ m’ayenkofo no dɛ wontsie mo ndwom no. Nna ne nyɛe nnyɛ dzen na nna ɔdansew. ɔayɛ adze a menye m’ekyirdzifo no nya nkitsaho na menye hɔn kyɛ mo ndwom.   

Black Sherif kɔtoow ndwom wɔ Music of Black Origin (MOBO) abadobɔdze hɔn afrenhyia ɔtɔdo 25, a ɔkɔr do wɔ OVO Arena wɔ Wembley, London. Wɔ Mumu 2022 mu no, ɔyɛɛ no concert a odzikan, ‘’ Mozama Disco Concert,’’ no wɔ Nkran.   

Wɔ Kwarkwar 20, 2023 mu no, Black Sherif dzii nkunyim wɔ Hip Hop abadobɔdze wɔ Soundacity MVP Awards ase, adze yi kɔr do wɔ Eko Convention Center a ɔwɔ ɔtoow Palladium Times Square no wɔ New York City wɔ Esusowa Aketseaba 20 mu.   

Fir ɛbɔw 2023 mu reba no, Black Sherif atow ndwom wɔ Wireless Festival a ɔkɔr do wɔ Abu Dhabi, Biribi a ɔwɔ nsu mu Afahyɛ a ɔwɔ Virginia Beach na Afronation Miami. ɔyɛ Ghananyi a odzii kan toow ndwom wɔ Wireless Festival a ɔwɔ UK ase.      

## No ndwom a ɔyɛ
Black Sherif no ndwom no yɛ aforafora highlife, reggae, na hip-hop, dza ɔyɛ no bo nye UK dze no bi, ɔhyɛ drill ndwom ase na kwando rap, wonyaa fir U.S Chicago styles a ofir Brixton mu, London, fir 2012 reba dɛ ɔyɛ dɛ ɔfa aperper ho na suban bɔn ho. No ndwom no mu nsɛm no faara wɔ Akan kasa a ɔyɛ Twi mu, iyi nye ne kasaa. ɔkae dɛ no ndwom nsunsuando fir kasahar ndwomtofo bi tse dɛ; Kanye West, Travis Scott, Saint Jhn, Dave, Stormzy, J Hus na Ghananyi ndwomtonyi Mugeez na Sarkodie.

## Mbra ho Kwaadu
Wɔ ɛbɔwbira 11, 2022 mu no, Shadrach Agyei Owusu, nyimpa a ɔtseew Waynes Chavis Consult, bɔɔ Black Sherif Kwaadu wɔ mbra mu ɔnam oendzi no nhyehyɛɛ do. Owusu kae dɛ ɔdze sika ahyɛ Black Sherif n’edwuma mu na Black Sherif etsintsim ne nsa wɔ ngyentum a ɔnye edwumakuw bi ne dzin nye Empire. Owusu nyaa ahomka kakra dɛ ɔamma Black Sherif ankɔbɔ ndwom ber ɔmmaa no kwan. Accra High Court bɔɔ asɛm no gui wɔ Ayɛwoho 26, 2022 mu.

## Ndwom a ɔayɛ

### Ankonam

* *First Sermon* (2021)
* *Second Sermon* (featuring Burna Boy) (2022)
* *Kwaku the Traveller* (2022)
* *Money* (2022)
* Oh No(2023)
* Wotowoto season ft Odumodublvck(2023)
* Fallen Angel ft smallgod(2024)
* *January 9* (2024)
* *Zero* (2024)
* Shut up (2024)
* Kilos Milos (2024)
* Lomolomo ft Kidi(2024)
* Jesus Christ ft Arathe Jay(2024)
* Rebel Music(2024)

### Ndwomkuw

* *The Villain I Never Was* (2022)
* Take care of yourself Blacko(2023)

## Abadobɔdze ahorow na Dza ne dzin puee mu

## N’abrabɔ Mu Nsɛm
Black Sherif  yɛ Musliminyi. Iyi nye nsɛm kakra ɔfa n’abrabɔ mu nsɛm ho.

  

 

## Mboaedze

Nkyekyεmu:Ghanafo
Nkyekyεmu:Ghana ndwomtofo